TASCO สดใส ครึ่งปีหลังโตต่อเนื่อง
มีการวิเคราะห์กันว่าในครึ่งหลังปี 62 บริษัท TASCO ยังเติบโตต่อเนื่อง เพราะว่าสเปรดของยางมะตอยกับน้ำมันจะกว้างขึ้นในครึ่งปีหลัง
มีการวิเคราะห์กันว่าในครึ่งหลังปี 62 บริษัท TASCO ยังเติบโตต่อเนื่อง เพราะว่าสเปรดของยางมะตอยกับน้ำมันจะกว้างขึ้นในครึ่งปีหลัง
15 ก.ย. 2562

คุณค่าบริษัท
มีการวิเคราะห์กันว่าในครึ่งหลังปี 2562 บริษัท ทิปโก้แอสฟัลท์ จำกัด (มหาชน) หรือ TASCO ยังเติบโตต่อเนื่อง เพราะว่าสเปรดของยางมะตอยกับน้ำมันจะกว้างขึ้นในครึ่งปีหลัง เพราะราคายางมะตอยยังคงสูงที่ 390-395 ดอลลาร์สหรัฐต่อตันในไตรมาส 3/2562 ขณะที่ราคาน้ำมันลดลงเป็น 58-60 ดอลลาร์ต่อบาร์เรล ซึ่งในช่วงเวลาในช่วงไตรมาส 2/2562 อยู่ที่ 67 ดอลลาร์ต่อบาร์เรล
ขณะเดียวกันอุปสงค์ในตลาดต่างประเทศแข็งแกร่ง โดยเฉพาะตลาดจีน อินโดนีเซีย มาเลเซีย ออสเตรเลีย และเวียดนาม ขณะนี้ TASCO ได้รับคำสั่งซื้อที่แน่นอนสำหรับไตรมาส 3/2562 แล้ว คาดว่าปริมาณขายจะสูงที่ 0.6 ล้านตันในไตรมาส 3/2562 (เพิ่มขึ้น 58% จากงวดเดียวกันของปีก่อน, แต่อาจลดลง 7% จากไตรมาสก่อน)
นอกจากนี้ได้ประโยชน์จาก IMO 2020 ทั้งนี้ตั้งแต่ 1 ม.ค. 2563 เรือเดินสมุทรต้องใช้น้ำมันที่มีซัลเฟอร์ไม่เกิน 0.5% (จากปัจจุบันที่กำหนดไว้ไม่เกิน 3.5%) ซึ่งทำให้โรงกลั่นจะหันไปผลิตน้ำมันที่ซัลเฟอร์ต่ำมากขึ้น อุปทานน้ำมันที่ซัลเฟอร์สูงที่ให้ยางมะตอย 70-75% จะลดลง ยังผลให้ราคาขายยางมะตอยจะปรับขึ้นได้ ขณะที่ราคาน้ำมันดิบหนักที่มีซัลเฟอร์สูงจะลดลง
ผลดังกล่าวคาดทำให้ผลประกอบการครึ่งหลังปี 2562 จะสดใส จากปริมาณขายที่เพิ่มขึ้น 21% จากงวดเดียวกันของปีก่อน เป็นประมาณ 1.05 ล้านตัน (20% ขายในประเทศและ 80% ขายในต่างประเทศ) อัตรากำไรขั้นต้นเพิ่มเป็น 13% จาก 8% ในครึ่งหลังปี 2561 และ 12.5% ในครึ่งแรกปี 2562  นอกจากนั้นในไตรมาส 4/2562 จะได้รับค่าเคลมประกันจากเหตุเพลิงไหม้คลังเก็บน้ำมันในปีก่อนด้วย
ขณะที่ผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 10,906.28 ล้านบาท จากงวดเดียวกันของปีก่อน 5,792.44 ล้านบาท เป็นผลจากรายได้จากการขายและบริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 1,052.89 ล้านบาท หรือ 0.67 บาทต่อหุ้น จากงวดเดียวกันของปีก่อน 121.19 ล้านบาท หรือ 0.08 บาทต่อหุ้น
ส่วนผลการดำเนินงานงวด 6 เดือนแรก สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 18,126.52 ล้านบาท จากงวดเดียวกันของปีก่อน 11,105.51 ล้านบาท ส่งผลให้บริษัทมีกำไรขยับขึ้นมาอยู่ที่ 1,770.56 ล้านบาท หรือ 1.12 บาทต่อหุ้น จากงวดเดียวกันของปีก่อน 425.27 ล้านบาท หรือ 0.27 บาทต่อหุ้น เป็นการสะท้อนว่าบริษัทสามารถทำกำไรอย่างก้าวกระโดด
ในขณะที่ทางนักวิเคราะห์ บล.ดีบีเอส วิคเคอร์ส คาดว่ากำไรสุทธิปี 2562 จะเติบโตก้าวกระโดดจากฐานที่ต่ำมากในปีก่อน คงคำแนะนำ “ซื้อ” ให้ราคาพื้นฐาน 25 บาท อิงกับ Core P/E ปี 2562 ที่ 16.6 เท่า (มีส่วนลด 10% จากค่าเฉลี่ยย้อนหลัง 5 ปี)
…
ผู้ถือหุ้นรายใหญ่
รายชื่อกรรมการ